**ТРАНСПОРТ (ТОВАРЕН И ПЪТНИЧЕСКИ, СУХОПЪТЕН, ВОДЕН И ГРАДСКИ ЕЛЕКТРОТРАНСПОРТ) ПРЕЗ ЧЕТВЪРТОТО ТРИМЕСЕЧИЕ НА 2024 ГОДИНА (ПРЕДВАРИТЕЛНИ ДАННИ)**

**Транспорт - общо**

**Тримесечни изменения**

През четвъртото тримесечие на 2024 г. се наблюдава увеличение както при превозените товари от **товарния транспорт** - с 6.2%, така и при извършената работа - с 15.0% в сравнение с предходното тримесечие (фиг. 1). Данните са предварителни и сезонно изгладени.

**Фиг. 1. Превозени товари и извършена работа от товарния транспорт**

**(сезонно изгладени данни)**

Превозените пътници от **пътническия транспорт** (сухопътен, воден и градски електротранспорт) намаляват с 6.6%, докато извършената работа се увеличава с 1.6% (виж фиг. 2), поради нарастване на международните превози и съответно на средното превозно разстояние.

**Фиг. 2. Превозени пътници и извършена работа от пътническия транспорт**

**(сезонно изгладени данни)**

**Годишни изменения**

През четвъртото тримесечие на 2024 г. в сравнение със съответното тримесечие на 2023 г. превозените товари от сухопътния и водния товарен транспорт намаляват със 7.5%, а извършената работа - с 2.1%. Данните са предварителни.

С 4.8% се увеличават превозените пътници от пътническия транспорт (сухопътен, воден и градски електротранспорт). Извършената работа също бележи ръст от 7.8%.

**Товарен сухопътен транспорт**

**Превозените товари** от сухопътния транспорт през четвъртото тримесечие на 2024 г. са 29 275.5 хил. т, или със 7.9% по-малко спрямо същото тримесечие на 2023 година (виж фиг. 3). При вътрешните превози се наблюдава спад с 10.9%, а при международните - с 2.4%.

**Извършената работа** е 10 093.8 млн. тонкилометра, което е с 2.6% по-малко в сравнение със същия период на предходната година (виж фиг. 3).

**Фиг. 3. Превозени товари и извършена работа от сухопътния транспорт**

**Товарен воден транспорт**

**Превозените товари** от речния и морския транспорт са с 39.8 хил. т повече в сравнение с четвъртото тримесечие на 2023 г. в резултат на по-голямото количество превозени товари от речния транспорт (виж фиг. 4).

При **извършената работа,** измерена в тонкилометри, е отчетен ръст с 20.0% спрямо същия период на предходната година поради по-голямото изминато превозно разстояние.

**Фиг. 4. Превозени товари и извършена работа от водния транспорт**

**Пътнически сухопътен транспорт**

Броят на **превозените пътници** от сухопътния транспорт е 84 589.4 хиляди, или с 3.7% по-малко спрямо четвъртото тримесечие на 2023 г. (виж фиг. 5). При автомобилните превози намалението е с 3.6%, а при железопътните - с 5.4%.

**Извършената работа** е 2 278.3 млн. пътниккилометра, като е регистрирано увеличение с 4.3% в сравнение със съответното тримесечие на 2023 година, в резултат на нарастване на международните превози и съответно на средното превозно разстояние.

**Фиг. 5. Превозени пътници и извършена работа от сухопътния транспорт**

**Пътнически воден транспорт**

При пътническия воден транспорт се наблюдава намаление на **превозените пътници** с 0.4 хиляди пътници спрямо същия период на 2023 г. поради по-малкия брой пътници, превозени както от речния, така и от морския транспорт**.** **Извършената работа нараства** с1.2%, в резултат на увеличеното средно превозно разстояние (виж фиг. 6).

**Фиг. 6. Превозени пътници и извършена работа от водния транспорт**

**Градски електротранспорт**

През периода октомври - декември 2024 г. предприятията от градския електротранспорт са превозили общо 78 837.1хил. **пътници,** или с 15.7% повече в сравнение с четвъртото тримесечие на 2023 година (виж фиг. 7). Същевременно и **извършената работа** нараства с 27.4% и достига 499.2 млн. пътниккилометра.

**Фиг. 7. Превозени пътници и извършена работа от градския електротранспорт**

**Методологични бележки**

**Сухопътният товарен транспорт** включва превоза на товари с превозни средства на железопътния и автомобилния транспорт с българска регистрация, както и преноса на продукти по тръбопроводната мрежа в страната.

**Сухопътният пътнически транспорт** включва превоза на пътници с превозни средства на железопътния и автобусния транспорт с българска регистрация.

**Водният транспорт** включва превоза на пътници и товари и извършената работа с морски и речни плавателни съдове с българска регистрация.

**Градският електротранспорт** включва превозените пътници и извършената работа от тролейбусния и електроавтобусния транспорт в страната, трамвайния транспорт и метрото в гр. София.

**Превозени товари** (тонове)- измерва общото количество превозени товари **срещу заплащане** между два пункта (място на натоварване и място на разтоварване).

**Извършена работа при товарните превози** (тонкилометри) - съответствана превоза на един тон товар на разстояние един километър.

**Превозени пътници** (брой) -включва общо превозените пътници със съответния вид транспорт **с** **платени билети** между два пункта (място на качване и място на слизане).

**Извършена работа при пътническите превози** (пътниккилометри) - съответства на превозването на един пътник на разстояние един километър.

**Приложение**

**Таблица 1**

**Основни показатели на товарния транспорт през четвъртото тримесечие на 2023 и 2024 година**

|  |  |  |  |
| --- | --- | --- | --- |
| **Товарен транспорт** | **IV трим. 2023** | **IV трим. 2024** | **Индекс на изменение спрямо IV трим. 2023** |
|
| Сухопътен транспорт - превозени товари |
| **Общо - хил. т** | **31794.0** | **29275.5** | **92.1** |
| Вътрешни превози | 20617.3 | 18369.6 | 89.1 |
| Международни превози | 11176.7 | 10905.9 | 97.6 |
| Сухопътен транспорт - извършена работа |
| **Общо - млн. ткм** | **10361.4** | **10093.8** | **97.4** |
| Вътрешни превози | 2804.1 | 2444.5 | 87.2 |
| Международни превози | 7557.3 | 7649.3 | 101.2 |
| Воден транспорт - превозени товари |
| **Общо - хил. т** | **1225.0** | **1264.8** | **103.2** |
| Вътрешни превози | -[[1]](#footnote-1) | - | - |
| Международни превози | 1225.0 | 1264.8 | 103.2 |
| Воден транспорт - извършена работа |
| **Общо - млн. ткм** | **218.0** | **262.5** | **120.0** |
| Вътрешни превози | - | - | - |
| Международни превози | 218.0 | 262.5 | 120.0 |

**Таблица 2**

**Основни показатели на пътническия транспорт през четвъртото тримесечие на 2023 и 2024 година**

|  |  |  |  |
| --- | --- | --- | --- |
| **Пътнически транспорт** | **IV трим. 2023** | **IV трим. 2024** | **Индекс на изменение спрямо IV трим. 2023**  |
|
| Сухопътен транспорт - превозени пътници |
| **Общо - хиляди** | **87837.6** | **84589.4** | **96.3** |
| Вътрешни превози | 87085.9 | 83536.7 | 95.9 |
| Международни превози | 751.7 | 1052.7 | 140.0 |
| Сухопътен транспорт - извършена работа |
| **Общо - млн. пкм** | **2183.9** | **2278.3** | **104.3** |
| Вътрешни превози | 1838.2 | 1688.1 | 91.8 |
| Международни превози | 345.7 | 590.2 | 170.7 |
| Воден транспорт - превозени пътници |
| **Общо - хиляди** | **45.3** | **44.9** | **99.1** |
| Вътрешни превози | - | - | - |
| Международни превози | 45.3 | 44.9 | 99.1 |
| Воден транспорт - извършена работа |
| **Общо - млн. пкм** | **8.6** | **8.7** | **101.2** |
| Вътрешни превози | - | - | - |
| Международни превози | 8.6 | 8.7 | 101.2 |
| Градски електротранспорт - превозени пътници |
| **Общо - хиляди** | **68115.3** | **78837.1** | **115.7** |
| Градски електротранспорт - извършена работа |
| **Общо - млн. пкм** | **391.7** | **499.2** | **127.4** |

1. „-“ - няма случай. [↑](#footnote-ref-1)